Pärast Teist maailmasõda kulus hulk aastaid enne, kui suudeti taastada ühiskondlike looduskaitseorganisatsioonide tegevus ja luua riiklikud looduskaitsestruktuurid. 1951. aastal hakkas uuesti tegutsema Eesti Loodusuurijate Seltsi looduskaitse sektsioon. Loodusuurijate Seltsis moodustati looduskaitsemääruse projekti koostamiseks komisjon, millesse kuulusid August Karu, Karl Eichwald, Endel Varep ja Eerik Kumari.